ಮುಂಬೈ:ಆಡಳಿತಾರೂಢ ಎನ್‌ಡಿಎ ತನ್ನ ಸರ್ಕಾರ ರಚನೆಯ ಪ್ರಯತ್ನಗಳಿಗೆ ಚಾಲನೆ ನೀಡುತ್ತಿದ್ದಂತೆಯೇ ಷೇರು ಮಾರುಕಟ್ಟೆ ಸತತ ಎರಡನೇ ದಿನವಾದ ಗುರುವಾರ ಪುಟಿದೆದ್ದಿತು. ಬಿಎಸ್​ಇ ಸೂಚ್ಯಂಕವು 75000 ಅಂಕಗಳ ಗಡಿಯನ್ನು ಮತ್ತೆ ದಾಟಿತು.
30-ಷೇರುಗಳ ಬಿಎಸ್‌ಇ ಸೂಚ್ಯಂಕ 692.27 ಅಂಕಗಳು ಅಥವಾ ಶೇಕಡಾ 0.93ರಷ್ಟು ಜಿಗಿದು 75,074.51 ಮಟ್ಟದಲ್ಲಿ ನೆಲೆಸಿತು. ದಿನದ ವಹಿವಾಟಿನಲ್ಲಿ ಸೂಚ್ಯಂಕವು 915.49 ಅಂಕಗಳು ಅಥವಾ ಶೇಕಡಾ 1.23 ಏರಿಕೆಯಾಗಿ 75,297.73ಕ್ಕೆ ತಲುಪಿತು.
ಎನ್‌ಎಸ್‌ಇ ನಿಫ್ಟಿ 201.05 ಅಂಕಗಳು ಅಥವಾ ಶೇಕಡಾ 0.89 ರಷ್ಟು ಏರಿಕೆಯಾಗಿ 22,821.40ಕ್ಕೆ ಮುಟ್ಟಿತು. ದಿನದ ವಹಿವಾಟಿನಲ್ಲಿ ಇದು 289.8 ಅಂಕಗಳು ಅಥವಾ ಶೇಕಡಾ 1.28 ರಷ್ಟು ಏರಿಕೆಯಾಗಿ 22,910.15 ಕ್ಕೆ ತಲುಪಿತ್ತು.
ಲೋಕಸಭೆ ಚುನಾವಣೆಯಲ್ಲಿ ನಿರೀಕ್ಷೆಗೂ ಮೀರಿದ ಫಲಿತಾಂಶಗಳಿಂದಾಗಿ ಪ್ರಮುಖ ಸೂಚ್ಯಂಕಗಳಾದ ಬಿಎಸ್​ಇ ಸೆನ್ಸೆಕ್ಸ್ ಮತ್ತು ನಿಫ್ಟಿ ಸೂಚ್ಯಂಕ ಮಂಗಳವಾರ ಅಂದಾಜು ಶೇ. 6ರಷ್ಟು ಕುಸಿದಿದ್ದವು. ಮಾರುಕಟ್ಟೆ ಕುಸಿತದಿಂದಾಗಿ ಹೂಡಿಕೆದಾರರು ಒಂದೇ ದಿನದಲ್ಲಿ ದಾಖಲೆಯ 31 ಲಕ್ಷ ಕೋಟಿ ರೂ. ಕಳೆದುಕೊಂಡಿದ್ದರು.
ಎನ್‌ಡಿಎ ಮಿತ್ರಪಕ್ಷಗಳು ಹೊಸ ಸರ್ಕಾರ ರಚಿಸಲು ಬಿಜೆಪಿಗೆ ತಮ್ಮ ಬೆಂಬಲ ಖಚಿತಪಡಿಸುವುದರೊಂದಿಗೆ ಸೂಚ್ಯಂಕಗಳು ಬುಧವಾರ ಶೇಕಡಾ 3 ಕ್ಕಿಂತ ಹೆಚ್ಚು ಚೇತರಿಸಿಕೊಂಡವು. ಎರಡು ದಿನಗಳ ಲಾಭದಲ್ಲಿ ಹೂಡಿಕೆದಾರರ ಸಂಪತ್ತು ಅಂದಾಜು 21 ಲಕ್ಷ ಕೋಟಿ ರೂ. ಹೆಚ್ಚಾಯಿತು.
ಗುರುವಾರ ರಿಯಾಲ್ಟಿ, ಐಟಿ, ತೈಲ ಮತ್ತು ಅನಿಲ ಷೇರುಗಳು ಚೇತರಿಕೆಗೆ ಕಾರಣವಾದರೆ, ಎಫ್‌ಎಂಸಿಜಿ ಮತ್ತು ಹೆಲ್ತ್‌ಕೇರ್ ವಲಯದ ಷೇರುಗಳು ಕುಸಿತ ಕಂಡವು.
ಟೆಕ್ ಮಹೀಂದ್ರಾ, ಎಚ್‌ಸಿಎಲ್ ಟೆಕ್ನಾಲಜೀಸ್, ಸ್ಟೇಟ್ ಬ್ಯಾಂಕ್ ಆಫ್ ಇಂಡಿಯಾ, ಎನ್‌ಟಿಪಿಸಿ, ಇನ್ಫೋಸಿಸ್, ಲಾರ್ಸೆನ್ ಆಂಡ್ ಟೂಬ್ರೊ, ಟಾಟಾ ಕನ್ಸಲ್ಟೆನ್ಸಿ ಸರ್ವಿಸಸ್ ಮತ್ತು ವಿಪ್ರೋ ಷೇರುಗಳು ಲಾಭ ಗಳಿಸಿದವು. ಹಿಂದೂಸ್ತಾನ್ ಯೂನಿಲಿವರ್, ಏಷ್ಯನ್ ಪೇಂಟ್ಸ್, ಮಹೀಂದ್ರಾ ಮತ್ತು ಮಹೀಂದ್ರಾ, ನೆಸ್ಲೆ, ಇಂಡಸ್‌ಇಂಡ್ ಬ್ಯಾಂಕ್ ಮತ್ತು ಸನ್ ಫಾರ್ಮಾ ಸ್ಟಾಕ್​ಗಳು ಹಿನ್ನಡೆ ಕಂಡವು.
“ಇತ್ತೀಚಿನ ಚುನಾವಣಾ ಫಲಿತಾಂಶಗಳಿಗೆ ಮಾರುಕಟ್ಟೆಗಳು ಹೊಂದಿಕೊಂಡಂತೆ ತೋರುತ್ತಿದೆ. ಜಾಗತಿಕ ಮುಂಭಾಗದಲ್ಲಿ ಸ್ಥಿರತೆಯು ಸಕಾರಾತ್ಮಕತೆಯನ್ನು ಮತ್ತಷ್ಟು ಹೆಚ್ಚಿಸುತ್ತಿದೆ” ಎಂದು ರೆಲಿಗೇರ್ ಬ್ರೋಕಿಂಗ್ ಲಿಮಿಟೆಡ್ ಅಜಿತ್ ಮಿಶ್ರಾ ಹೇಳಿದ್ದಾರೆ.
ಬಿಎಸ್‌ಇ ಸ್ಮಾಲ್‌ಕ್ಯಾಪ್ ಸೂಚ್ಯಂಕ ಶೇಕಡಾ 3.06 ರಷ್ಟು ಏರಿಕೆ ಕಂಡರೆ, ಮಿಡ್‌ಕ್ಯಾಪ್ ಸೂಚ್ಯಂಕವು ಶೇಕಡಾ 2.28 ರಷ್ಟು ಹೆಚ್ಚಳವಾಯಿತು. ವಲಯವಾರು ಸೂಚ್ಯಂಕಗಳ ಪೈಕಿ ರಿಯಾಲ್ಟಿ ಶೇ.4.85, ಕೈಗಾರಿಕೆಗಳು ಶೇ. 3.69, ವಿದ್ಯುತ್ ಶೇ. 2.87, ಐಟಿ ಶೇ. 2.86, ಉಪಯುಕ್ತತೆಗಳು ಶೇ. 2.52 ಮತ್ತು ಇಂಧನ ಶೇ. 2.34ರಷ್ಟು ಏರಿಕೆ ಕಂಡವು.
ಬಿಎಸ್‌ಇಯಲ್ಲಿ 3,009 ಷೇರುಗಳ ಬೆಲೆ ಏರಿಕೆ ಕಂಡರೆ, 834 ಷೇರುಗಳ ಬೆಲೆ ಕುಸಿತವಾಯಿತು. 102 ಷೇರುಗಳ ಬೆಲೆ ಯಾವುದೇ ಬದಲಾವಣೆಯಾಗದೆ ಉಳಿಯಿತು.
ಏಷ್ಯಾದ ಮಾರುಕಟ್ಟೆಗಳ ಪೈಕಿ, ಟೋಕಿಯೊ ಮತ್ತು ಹಾಂಗ್ ಕಾಂಗ್ ಲಾಭ ಕಂಡರೆ, ಶಾಂಘೈ ಕುಸಿತ ದಾಖಲಿಸಿತು. ಐರೋಪ್ಯ ಮಾರುಕಟ್ಟೆಗಳು ಲಾಭದೊಂದಿಗೆ ವಹಿವಾಟು ನಡೆಸಿದವು. ಅಮೆರಿಕ ಮಾರುಕಟ್ಟೆಗಳು ಬುಧವಾರ ಸಕಾರಾತ್ಮಕ ಪ್ರವೃತ್ತಿ ತೋರಿದವು.
ವಿದೇಶಿ ಸಾಂಸ್ಥಿಕ ಹೂಡಿಕೆದಾರರು (ಎಫ್‌ಐಐ) ಬುಧವಾರ 5,656.26 ಕೋಟಿ ರೂಪಾಯಿ ಮೌಲ್ಯದ ಷೇರುಗಳನ್ನು ಮಾರಾಟ ಮಾಡಿದ್ದಾರೆ ಎಂದು ಷೇರು ವಿನಿಮಯ ಕೇಂದ್ರ ತಿಳಿಸಿದೆ.
ದಲಾಲ್ ಸ್ಟ್ರೀಟ್ ಹೂಡಿಕೆದಾರರು ಷೇರು ಮಾರುಕಟ್ಟೆಯಲ್ಲಿ ಎರಡು ದಿನಗಳಲ್ಲಿ 21 ಲಕ್ಷ ಕೋಟಿ ರೂ.ಗಳಷ್ಟು ಶ್ರೀಮಂತರಾದರು. ಮಂಗಳವಾರದ ಬೃಹತ್ ಕುಸಿತದ ನಂತರ ಎರಡು ದಿನಗಳಲ್ಲಿ ಬಿಎಸ್‌ಇ ಬೆಂಚ್‌ಮಾರ್ಕ್ ಸೂಚ್ಯಂಕ 2,995.46 ಅಂಕಗಳು ಅಥವಾ ಶೇಕಡಾ 4.15 ರಷ್ಟು ಏರಿಕೆ ಕಂಡಿತು.
ಭಾರತದ ಮಧ್ಯಮ-ಅವಧಿಯ ಬೆಳವಣಿಗೆ ಕಾರ್ಯಕ್ಷಮತೆ 6.2%: ಫಿಚ್ ರೇಟಿಂಗ್ಸ್ ಅಂದಾಜು

ಅದಾನಿ ಷೇರುಗಳಲ್ಲಿ ಮತ್ತೆ ಏರಿಕೆ: ಚುನಾವಣೆ ಫಲಿತಾಂಶ ಪೂರ್ವ ಮಟ್ಟಕ್ಕೆ ಚೇತರಿಕೆ

ಪಿಎನ್​ಬಿ ಮೆಟ್​ಲೈಫ್​ಗೆ ಸಮೀರ್​ ಬನ್ಸಾಲ್​ ಎಂಡಿ-ಸಿಒಇ

ಬೆಂಗಳೂರು: ಬೆಳಗ್ಗಿನ ಉಪಹಾರ, ಮಧ್ಯಾಹ್ನದ ಊಟ, ರಾತ್ರಿ ಊಟ ಯಾವುದೇ ಸಮಯದಲ್ಲಿ ನೀವು ಸೇವಿಸುವ ಯಾವುದೇ…
ಮಕ್ಕಳು ತಿನ್ನುವ ಆಹಾರದಲ್ಲಿ ಹೆಚ್ಚಿನ ಕಾಳಜಿ ವಹಿಸಬೇಕು. ಮಕ್ಕಳ ಉತ್ತಮ ಆರೋಗ್ಯಕ್ಕಾಗಿ ಹಣ್ಣುಗಳನ್ನು ಹಾಲಿನಲ್ಲಿ ಬೆರೆಸಿ…
ಬೆಂಗಳೂರು: ಕೆಲವರು ತೂಕ ಇಳಿಸಿಕೊಳ್ಳಲು ಪ್ರಯತ್ನಿಸುತ್ತಾರೆ. ಆದರೆ, ಕೆಲವರು ಏನನ್ನೂ ಮಾಡದೆ ತೂಕವನ್ನು ಕಳೆದುಕೊಳ್ಳುತ್ತಾರೆ. ಇದಕ್ಕೆ…
Sign in to your account
Please enter an answer in digits:eleven − one =
Remember me
